open-index/open-wikipedia-markdown huggingface dataset:
1. divisjon fotball for menn 1986

**[[Eliteserien i fotball|1. divisjon]] 1986** startet 27. april og sluttet 19. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon.

 lå etter fem runder på kvalikplass, men satte deretter norsk rekord med 11 strake seire og vant til slutt med seks poeng.  og  tok henholdsvis sølv og bronse.  og  rykket ned mens  behold plassen gjennom kvalifisering.

Dette var siste året det ble gitt to poeng for seier.

## Tabell

## Toppscorere
* **12 mål**:
**  Arve Seland, Start
* **11 mål**:
**  Freddy Ørbeck, Mjøndalen
* **10 mål**:
**  Arne Larsen Økland, Bryne
* **9 mål**:
**  Sten Glenn Håberg, Lillestrøm
**  Odd Johnsen, Mjøndalen
**  Paul Folkvord, Bryne
* **8 mål**:
**  Paal Fredheim, Vålerengen
* **7 mål**:
**  Jan Åge Fjørtoft, Ham-Kam
**  Tore Kallstad, Strømmen
**  Sverre Brandhaug, Rosenborg
**  Egil Johansen, Vålerengen

## [[Kvalifisering til Eliteserien i fotball|Kvalifisering]]
*  – Vidar 1–2
* Tromsø –  2–0
* Vidar – Tromsø 0–1

### Tabell

## Se også
*Kvalifisering til Eliteserien i fotball

## Kilder
*rsssf.no
Dykkpetreller

* humboldtdykkpetrell
* kortnebbdykkpetrell
* magellandykkpetrell
* smalnebbdykkpetrell

**Dykkpetreller** (*Pelecanoides*) er en slekt i stormfuglfamilien (Procellariidae), som tidligere ble regnet til familien Pelecanoididae (som ikke lenger er gyldig).

Vingespennet er bare rundt 40&nbsp;cm og vekten om lag 100&nbsp;g.
De ligner med sin form og sin svart-hvite fjærdrakt litt på alkefugler og kalles derfor også *alkestormfugler*.
Som alkefuglene er dykkpetreller ypperlige dykkere, og bruker vingene sine som fremdriftsmiddel under vann.

Det er totalt fem arter i slekten:

## Referanser




## Eksterne lenker
*
Kawasaki-ku

**Kawasaki-ku** er en bydel i Kawasaki i Japan. Den ligger på østkanten av Kawasaki, ved munningen av elven Tama, og hadde .

Bydelen var lenge kjent for sine mange fabrikker, men er i dag også berømt for Kawasaki Daishi, det andre mest besøkte templet i Kanto-regionen, i tillegg til Korea Town.

## Referanser
Nakahara-ku

**Nakahara-ku** (中原区) er en av Kawasakis 7 bydeler. Toglinjer som går gjennom bydelen er JR Nambu Line og Tokyu Toyoko Line. Nakahara-kus bydelskontor ligger i Kosugi. Bydelen har en befolkning på 244 565.

## Referanser
Havhester

* se inndeling!

**Havhester** (Fulmarinae) er pelagiske fugler som varierer i masse fra den mindre flekkpetrellen, som gjerne veier  og har et vingespenn på , til den store nordkjempepetrellen, som gjerne veier  og har et vingespenn på .

Av de sju artene forekommer bare havhest (*F. glacialis*) på den nordlige halvkule, stort sett nord for 40˚ N. De andre artene holder til i havene på den sørlige halvkule, fra tropisk sone til farvannene rundt Antarktika. Antarktispetrell og snøpetrell forlater for eksempel aldri Sørishavet.

## Inndeling
Inndelingen følger IOC World Bird List og er i henhold til Gill, Donsker & Rasmussen (2021). Norske navn på artene følger Norsk navnekomité for fugl (NNKF) og er i henhold til Syvertsen *et al.* (2008, 2017, 2020).

* Procellariiformes, stormfugler
** Procellariidae, stormfuglfamilien, 4 underfamilier, 16 slekter, 96 arter
*** Fulmarinae, (havhester), 5 slekter, 7 arter
**** *[[Pagodroma]]*, monotypisk
***** *[[snøpetrell|P. nivea]]*, snøpetrell
**** *[[Thalassoica]]*, monotypisk
***** *[[antarktispetrell|T. antarctica]]*, antarktispetrell
**** *[[Daption]]*, monotypisk
***** *[[flekkpetrell|D. capense]]*, flekkpetrell
**** *[[kjempepetreller|Macronectes]]*, kjempepetreller, 2 arter
***** *[[sørkjempepetrell|M. giganteus]]*, sørkjempepetrell
***** *[[nordkjempepetrell|M. halli]]*, nordkjempepetrell
**** *[[Fulmarus]]*, 2 arter
***** *[[havhest|F. glacialis]]*, havhest
***** *[[sørhavhest|F. glacialoides]]*, sørhavhest
*** Pelecanoidinae, (dykkpetreller og hvalfugler), 4 slekter, 12 arter
*** Pterodrominae, (egentlige petreller), monotypisk. 34 arter
*** Procellariinae, (lirer), 6 slekter, 43 arter

## Referanser




## Eksterne lenker
*
Oseansvalefamilien

* se inndeling!

**Oseansvalefamilien** (Oceanitidae) er en familie i ordenen stormfugler (Procellariiformes). Familien består av ni arter som er fordelt i fem slekter, hvorav tre av slektene er monotypiske og to slekter består av tre arter hver.

## Taksonomi
Oseansvalefamilien ble tidligere betraktet som en underfamilie av stormsvalefamilien (Hydrobatidae), men det ble tidlig påpekt at analyser av skjelettet og av musklene i både vingene og de nedre lemmen ikke samsvarte med resten av stormsvalefamilien. Dette ble siden bekreftet i moderne studier, noe som førte til at at disse fuglene ble skilt ut i sin egen familie. Forholdet til de andre stormfuglene er imidlertid ikke helt klart enda.

## Biologi
Oseansvalene har kortere vinger og haler, men lengre bein enn stormsvalene. Et godt feltkjennetegn er at føttene stikker utenfor stjerten i flukt. Mens de leter etter mat, plasker de med føttene i vannet, slik at de nærmest ser ut til å løpe på vannoverflaten.

De er hovedsakelig utbredt på den sørlige halvkule, men oseanstormsvale kommer utenom rugesesongen nordover til omtrent 40˚ nord i både Stillehavet og Atlanterhavet. Fregattstormsvale hekker også i Nord-Atlanteren på Kapp Verde, Kanariøyene og Selvagensøyene.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen *et al.* (2008, 2017, 2020).

* Procellariiformes, stormfugler
** Oceanitidae, oseansvalefamilien
*** *[[Oceanites]]*, 3 arter
**** *[[oseanstormsvale|O. oceanicus]]*, oseanstormsvale
**** *[[pincoyastormsvale|O. pincoyae]]*, pincoyastormsvale
**** *[[dansestormsvale|O. gracilis]]*, dansestormsvale
*** *[[Garrodia]]*, monotypisk
**** *[[gråryggstormsvale|G. nereis]]*, gråryggstormsvale
*** *[[Pelagodroma]]*, monotypisk
**** *[[fregattstormsvale|P. marina]]*, fregattstormsvale
*** *[[Fregetta]]*, 3 arter
**** *[[hvitbukstormsvale|F. grallaria]]*, hvitbukstormsvale
**** *[[maoristormsvale|F. maoriana]]*, maoristormsvale
**** *[[svartbukstormsvale|F. tropica]]*, svartbukstormsvale
*** *[[Nesofregetta]]*, monotypisk
**** *[[hvitstrupestormsvale|N. fuliginosa]]*, hvitstrupestormsvale

## Referanser




## Eksterne lenker
*
Gina Gershon

**Gina L. Gershon** (født 10. juni 1962 i Los Angeles i California) er en amerikansk skuespillerinne.

Gershon er kjent for å ha en stor tilhengerkrets av homofile og lesbiske fans, sannsynligvis på grunn av hennes lesbiske/bisexuelle roller i filmer som *[[Bound]]* og *[[Showgirls]]*. I begge filmer har hun utpregede, nakne lesbiske kjærlighetsscener.

## Utvalgt filmografi

## TV
* *[[Snoops]]* (1999)   -*«Glenn Hall»*
* *[[Ingen grunn til begeistring]]* (2004) – *«Anna»*
* *[[Tripping the Rift]]* (2004)   -*«Six»* (Stemme, erstattet av Carmen Electra i sesong 2)
* *[[The Batman]]* (2005) -*«Catwoman»* (Stemme)
* *[[How to make it in America]]* (2011) -*«Nancy Frankenburg»*

## Referanser


## Eksterne lenker
* 
* 
* 
* 
*  Daglige nyheter om Gina Gershon
Muza Kawasaki Symphony Hall

**Muza Kawasaki Symphony Hall** er en konserthall i Saiwai-ku i Kawasaki i Japan. Hallen åpnet i juli 2004.

## Eksterne lenker

* Muza Kawasaki Symphony Hall
Lire

**Lire** har flere betydninger:
* Lirer (Puffinini), en gruppe nattaktive stormfugler

Musikkinstrumenter
* Dreielire, strykeinstrument med klaviatur og sveiv
* Lirekasse, belginstrument med sveiv
:*Se også: [[Lyre]], harpelignende strengeinstrument*

Myntenheter (fra lat. *[[libra]]*, «vekt»)
* Italiensk lira
* Maltesisk lire
* Tyrkisk lira

Måleinstrument
*En lire benyttes i forbindelse med å rette av løsmasser. En lire legges blant annet ned som en mal for fall på dekke. Det fylles opp til overkant av liren med løsmasser, deretter blir løsmassene jevnt fordelt utover slik at ønsket fall på dekke oppnås.
Kvalfugler

* blåpetrell
* brednebbkvalfugl
* marionkvalfugl
* antarktiskvalfugl
* smalnebbkvalfugl
* alvekvalfugl
* tykknebbkvalfugl

**Hvalfugler** eller **kvalfugler** er små stormfugler som hekker på sørlige, spesielt antarktiske øyer.
I måten de sanker næring på ligner de på pelikaner:

De har et undernebb som danner en elastisk «pose» som de fanger små bløtdyr og krepsdyr med.

Fjærdrakten er gråblå med en lysere underside.
Kroppsmassen er mellom 100 og 200&nbsp;g, men vingespennet ligger mellom 56 og 72&nbsp;cm.
## Eksterne lenker
*
Shinjuku

**Shinjuku** (japansk: 新宿区) er et av Tokyos 23 bydistrikter. Det er et betydelig handels- og administrasjonssenter, bl.a. ligger Tokyo-prefekturets regjeringsbygning her. Shinjuku stasjon er den stasjonen i verden som brukes av mest passasjerer hver dag (i gjennomsnitt 3,64 millioner). I november 2016 hadde valgkretsen Shinjuku et beregnet folketall på 339 283, og en befolkningstetthet på 18 611 personer per km2. Det totale arealet er 18,23 km2.

## Geografi
Bydeler som omkranser Shinjuku er Chiyoda i øst, Bunkyo og Toshima i nord, Nakano i vest, og Shibuya og Minato i sør. Det høyeste punktet i Shinjuku er Hakone Hill (44,6m) i Toyama Koen, øst for stasjonene Takadanobaba og Shin-Okubo.

### Områder
* Ichigaya
* Kabukicho
* Nishi-shinjuku
* Okubo
* Shinanomachi
* Shinjuku Gyoen
* Shinjuku ni-chome
* Waseda

## Referanser


## Eksterne lenker
* 
* Shinjuku by offisielle nettsted (japansk)
* Shinjuku by offisielle nettsted (engelsk)
1. divisjon fotball for menn 1985

**[[Eliteserien i fotball|1. divisjon]] 1985** startet 29. april og sluttet 13. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon. Det ble gitt to poeng for seier og ett poeng for uavgjort.  og  rykket direkte ned, mens  rykket ned via kvalik. For Brann var dette fjerde nedrykk siden 1979.

Serien ble avgjort i siste serierunde, i kampen mellom Rosenborg og Lillestrøm på Lerkendal stadion. Lillestrøm hadde ledet serien siden fjerde runde, men Rosenborg lå bare ett poeng bak da det gjensto én kamp. Rosenborg vant 1–0 etter scoring av Trond Sollied foran  tilskuere, noe som fortsatt er tilskuerrekorden på Lerkendal, og vant serien med ett poeng.

I kampen mellom Rosenborg og Bryne 16. mai ble  tilskuere sluppet inn gratis på Lerkendal, fordi man var redd for at folk skulle ble skadet i køene utenfor. Kampen hadde  betalende tilskuere.

## Tabell

## Toppscorere
* **23 mål**:
**  Jørn Andersen, Vålerengen
* **18 mål**:
**  Odd Johnsen, Mjøndalen
* **14 mål**:
**  Cato Holtet, Kongsvinger
* **11 mål**:
**  Arve Seland, Start
**  Joar Vaadal, Lillestrøm
**  Trygve Johannessen, Brann
**  Paul Folkvord, Bryne
* **10 mål**:
**  Sverre Brandhaug, Rosenborg
**  Gøran Sørloth, Rosenborg
* **9 mål**:
**  Tom Sundby, Lillestrøm
* **8 mål**:
**  Kjetil Sagen, Kongsvinger
* **7 mål**:
**  Nils Ove Hellvik, Viking
**  Vidar Sanderud, Kongsvinger
**  Sten Glenn Håberg, Start
**  Geir Henæs, Moss

## [[Kvalifisering til Eliteserien i fotball|Kvalifisering]]
*Tromsø – Sogndal 1–0
*Sogndal – Moss 0–2
*Moss – Tromsø 0–1

## Se også
*Kvalifisering til Eliteserien i fotball

## Referanser


## Kilder
*rsssf.no
Dyade

**Dyade** er et norsk forlag og et tidsskrift som tar for seg områdene psykologi, meditasjon, kultur og samfunn. Navnet *Dyade* er avledet fra gresk, *dyas*, «to», og henviser til to enheter som blir behandlet som én, et par.

Tidsskriftet utkommer med fire nummer i året og hvert nummer behandler ett spesifikt tema. Tidsskriftet utkom første gang i 1969. Tidsskriftet får økonomisk støtte fra Kulturrådet. Dyade markerte sitt 50 års-jubileum med et temahefte som  omtaler en stor andel av de tidligere utgivelsene. 

Tidsskriftet *Dyade* utgis av den norske meditasjonsorganisasjonen Acem, og redaktør er (2009) professor Halvor Eifring, professor i moderne kinesisk ved Universitetet i Oslo, og meditasjonslærer i Acem.

## Referanser


## Eksterne lenker
* Dyade
* Dyade-bloggen
Damm

**N.W. Damm & Søn AS**, oftest bare kalt **Damm**, var et norsk forlag som utga skjønnlitteratur, faktabøker og undervisningsbøker. I tillegg utga de tidsskriftene *[[Ny Tid]]*, *[[Vagabond (reisemagasin)]]* og *[[Vagant (tidsskrift)|Vagant]]*. Administrerende direktør var Tom Harald Jenssen. N.W. Damm & Søn AS ble grunnlagt i 1843 av Niels Wilhelm Damm.

Forlaget var fra 1984 en del av Egmont-konsernet og etablerte seg gjennom oppkjøp og utvidet aktivitetsnivå etter 1990 som et av Norges fire store forlag (sammen med Aschehoug, Gyldendal og Cappelen), med «full forlagsbredde»: Skolebøker, underholdningslitteratur, faktabøker og oppslagsverk, kokebøker, barnebøker, tidsskrift og ny norsk og oversatt skjønnlitteratur. Forlaget ga blant annet ut bøkene om Harry Potter på norsk. 

Damm eide bokhandelkjeden Tanum og hadde 25&nbsp;% eierandel i Lydbokforlaget. I 2004 kjøpte Damm forlaget Hilt & Hansteen inkludert bokklubben Energica.

## Damm-prisen
Forlaget delte ut Damm-prisen gjennom mange år. I 1959 var prisbeløpet på 20 000 kroner, og prisen ble da tildelt Babben Friis Båstad for ungdomsboken *Æresord*. I 1959 ble det også delt ut en nystiftet «ekstrapris» på 5000 kroner, som gikk til forfatteren Aimee Sommerfelt for barneboken *[[Veien til Agra]]*.

## Fusjon med Cappelen i 2007
I 2007 slo Damm seg sammen med Cappelen og dannet det nye forlaget Cappelen Damm AS. Det nye forlaget ledes av Tom Harald Jenssen, som tidligere var administrerende direktør i Damm forlag.

## Referanser


## Eksterne lenker
*
Miranda Richardson

**Miranda Richardson** (født 3. mars 1958 i Southport i Merseyside) er en britisk skuespiller.

## Filmografi
* *[[Gideon's Daughter]]* (2006) [TV] Stella 
* *[[Merlin's Apprentice]]* (2006) [TV] Lady of the Lake 
* *[[Provoked]]* (2006) Veronica Scott
* *[[Wah-Wah]]* (2006) Lauren Compton 
* *[[Harry Potter og Ildbegeret]]* (2005) Rita Slita
* *[[Midsummer Dream]]* (2005) Queen Titania (voice) 
* *[[Churchill - The Hollywood Years]]* (2004) Eva Braun 
* *[[The Phantom of the Opera (2004)|The Phantom of the Opera]]* (2004) Madame Giry 
* *[[The Prince and Me]]* (2004) Queen Rosalind 
* *[[The Lost Prince]]* (2003) (TV) Queen Mary 
* *[[Spider]]* (2002) Yvonne/Mrs. Cleg 
* *[[The Hours (film)|The Hours]]* (2002) Vanessa Bell 
* *[[Chicken Run]]*/*[[Flukten fra Hønsegården]]* (2000) Mrs Tweedy 
* *[[Get Carter]]* (2000) Gloria Carter 
* *[[The Big Brass Ring]]* (1999) Dinah Pellarin 
* *[[Sleepy Hollow (film)|Sleepy Hollow]]* (1999) Lady Mary Van Tassel/Crone 
* *[[Alice i Eventyrland]]* (1999) Queen of Hearts/Society Woman 
* *[[Merlin (film)|Merlin]]* (1998) Queen Mab/The Lady of the Lake 
* *[[St. Ives (1998)|St. Ives]]* (1998) Miss Gilchrist 
* *[[Apostelen]]* (1997) Toosie 
* *[[Saint-Ex]]* (1997) Consuelo 
* *[[The Designated Mourner]]* (1997) Judy 
* *[[Kansas City (film)|Kansas City]]* (1996) Carolyn Stilton
* *[[Tid for mer ømhet]]* (1996) Patsy Carpenter 
* *[[Fatherland]]* (1994) Charlie Maguire 
* *[[The Night and the Moment]]* (1994) Julie 
* *[[Tom & Viv]]* (1994) Vivienne Haigh-Wood 
* *[[Century]]* (1993) Clara
* *[[The Line, the Cross and the Curve]]* (1993) Mysterious woman 
* *[[Besatt (film fra 1992)|Besatt]]* (1992) Ingrid Fleming
* *[[En deilig april]]* (1992) Rose Arbuthnot 
* *[[Fryktens Spill]]* (1992) Jude O'Hara 
* *[[Old Times]]* (1991) Anna
* *[[Die Kinder]]* (1990) (TV) Sidonie Reiger 
* *[[Narren]]* (1990) Columbine/Rosalind/Ophelia 
* *[[The Bachelor]]* (1990) Frederica  
* *[[Ball Trap on the Cote Sauvage]]* (1989) Early Bird
* *[[Twisted Obsession]]* (1989) Marilyn
* *[[After Pilkington]]* (1987) Penny 
* *[[Eat the Rich (film)|Eat the Rich]]* (1987) DHSS Blonde 
* *[[Solens rike]]* (1987) Mrs Victor 
* *[[Sorte Orm II]]* (1985) (TV) Queenie 
* *[[The Death of the Heart]]* (1985) Daphne Heccomb 
* *[[Angel Death]]* (1985) Oriel
* *[[Dans Med Døden (film)|Dans Med Døden]]* (1985) Ruth Ellis  
* *[[Den Uskyldige]]* (1985) Mary Turner 
* *[[Historien om Emma Harte - A Woman of Substance]]* (1983) (TV)  Paula McGill Amory

## Referanser


## Eksterne lenker
* 
* 
*
Ridley Scott

**Ridley Scott** (født 1937) er en britisk filmregissør og filmprodusent.

Scott er utdannet designer og fotograf, og hadde sitt store internasjonale gjennombrudd med sci-fi-grøsseren *[[Alien – den 8. passasjeren]]* (1979).

Gjennom sin karrière har Scott vist et særlig talent for store og kostbare prosjekter. Blant filmsuksessene finner vi *[[Blade Runner]]* (1982), *[[Thelma & Louise]]* (1991), *[[Gladiator (film)|Gladiator]]* (2000) og *[[Black Hawk Down]]* (2001). Scott ble nominert til Oscar for beste regi for de tre siste.

I 2016 vant han en Golden Globe for dramafilmen *[[The Martian (film)|The Martian]]*.

Han er en eldre bror av den avdøde filmskaperen Tony Scott.

## Filmografi

* *[[House of Gucci]]* (2021)
* *[[The Last Duel]]* (2021)
* *[[All the Money in the World]]* (2017)
* **' (2017)
* ''[[The Martian (film)|The Martian]]'' (2015)
* **' (2014)
* *[[The Counselor]]* (2013)
* *[[Prometheus (film)|Prometheus]]* (2012)
* *[[Robin Hood (2010)|Robin Hood]]* (2010)
* *[[Body of Lies]]* (2008)
* *[[American Gangster]]* (2007)
* *[[Et godt år]]* (2006)
* *[[Kingdom of Heaven]]* (2005)
* *[[Matchstick Men]]* (2003)
* *[[Black Hawk Down]]* (2001)
* *[[Hannibal (film)|Hannibal]]* (2001)
* *[[Gladiator (film)|Gladiator]]* (2000)
* *[[G.I. Jane]]* (1997)
* *[[White Squall]]* (1996)
* *[[1492 - Erobringen av Paradis]]* (1992)
* *[[Thelma & Louise]]* (1991)
* *[[Black Rain]]* (1989)
* *[[Someone to Watch Over Me]]* (1987)
* *[[Legend (film fra 1985)|Legend]]* (1985)
* *[[Blade Runner]]* (1982)
* *[[Alien – den 8. passasjeren]]* (1979)
* *[[Duell (film)|Duell]]* (1977)

## Referanser


## Eksterne lenker
* 
*
Steinstreng

**Steinstreng** er et steingjerde som har mistet sin funksjon og er rast ned slik at det i dag sees som en smal eller bred rekke med steiner, mer eller mindre begravd av jord og torv. Steinstrenger er tørrmurt av naturstein, og har ofte hatt en opprinnelig høyde på 80-90 cm. I mange tilfeller synes steinstrengene å ha vært for lave til å ha fungert som gjerder, og har muligens vært fundament for tregjerder. Steinstrengene kan knyttes til gammelt jordbruk, og var ofte gjerder mellom beite og dyrkbar jord, med fegater som førte fra gårdstunet og ut til beiteområdene i utmarka. Funn av steinstrenger i landskapet er ofte et tegn på at det finnes fossile åkerspor i området. Datering av denne type kulturminner er vanskelig fordi de som regel ikke inneholder dateringsmateriale, og fordi de har vært i bruk over svært lang tid. Steinstrenger er i en del tilfeller knyttet til ødegårdsanlegg fra romersk jernalder og folkevandringstid (Kr.f-550 e. Kr). De er blant de vanligste kulturminnene man kan finne i et kulturlandskap.   

## Referanser
Acem-meditasjon

**Acem-meditasjon** er en norskutviklet metode for avspenning og personlig vekst. Den er en såkalt «lydbasert ledighetsteknikk», og praktiseres ved at man gjentar en metodelyd i tankene så uanstrengt som mulig. Måten en person gjentar lyden på er viktig, den skal gjentas med "ledighet", det vil si på en uanstrengt og ikke- konsentrert måte. Dette skal tillate tanker, følelser og andre indre impulser å komme og gå fritt. 

Acem-meditasjon praktiseres gjerne to ganger om dagen, 30 minutter om morgenen og 30 minutter på ettermiddagen. Noen utøvere foretrekker å meditere 45 minutter én gang per dag.  Ifølge Acem har rundt 100 000 personer lært teknikken i Skandinavia.

Vanlige resultater av teknikken hevdes å være bedre søvn, bedre konsentrasjon og mer overskudd. Videre hevder Acem at på lengre sikt vil daglig praktisering av teknikken kunne bidra til større selvinnsikt og personlig vekst. 

Teknikken sies å være nøytral, ikke-religiøs og ikke-mystisk, og basert på vestlig psykologi og livsstil.

Acem-meditasjon læres på kurs i regi av organisasjonen Acem.

### Forskning
I skandinaviske bedrifter ble effekten av meditasjon på stressymptomer undersøkt. Hos ansatte resulterte meditasjonspraksis i mer vellykket stresshåndtering i form av bedre søvn, mindre muskelsmerter og mindre bekymringer. 

Studier av hjerne-aktivitet under Acem-meditasjon har vist at hjernebølger påvirkes;  alfa-og thetabølger forsterkes. Ledighetsmeditasjon stimulerer andre hjerneaktiveter enn de som er involvert når man arbeider konsentrert. Videre har studier vist at Acem-meditasjon fører til økt parasympatisk aktivitet, som dermed gir generell avslapping og generell stressreduksjon. 

## Referanser


## Eksterne lenker
* ACEM
Landsåsbanen

**Landsåsbanen** er en kunstgressbane i Harstad, Norge. Banen tilhører FK Landsås, og har en rik historie. Det moderne kunstgressdekket ble lagt i 2004, og vil med godt vedlikehold ligge i mange år framover.
Binswangers sykdom

**Binswangers sykdom** eller **Progressiv vaskulær leukoencefalopati** er en sjelden form for multi-infarkt demens forårsaket av forandringer i dypet av hjernens hvite substans. Sykdommen kjennetegnes av hukommelsestap, reduksjon av intellektuelt funksjonsnivå og endring i stemningsleie.

Binswangers sykdom er et av de nevrologiske syndromer som sees etter lengre tids høyt blodtrykk / hypertensjon. Den er ikke vanlig, men tydelig ødeleggende. Funnene ved gransking av vevsprøver under mikroskop / histologiske funn, er diffuse, irregulære tap av nervefibre / axoner og tap av isolerende fettstoff, myelin, rundt nervefibrene, fulgt av en omfattende arrdannelse / gliosis. Små infarkt kan sees i frontallappen. Den sykdomsfremmende / patologiske mekanismen kan være ødeleggelse forårsaket av alvorlig åreforkalkning / aterosklerose.

En pasient med langsiktig alvorlig høyt blodtrykk / hypertensjon utvikler stadig forværrende demens. CT-scans av hodet viser tap av hvit masse dypt i halvdelene av cerebrum, storehjernen.

Det er ingen behandling eller helbredelsesmuligheter kjent for Binswangers sykdom, men legemidler som brukes ved hypertensjon, depresjon, arytmier og hypotensjon (lavt blodtrykk) brukes for å behandle sykdommens symptomer.
Basil Mus

**Basil Mus** er en Disney-figur som først opptrådte i filmen Mesterdetektiven Basil Mus i 1986. Senere har det kommet flere tegneserier om ham i bl.a. Mikke Mus- og Onkel Skrue-blader. Han er basert på detektivskikkelsen Sherlock Holmes fra Arthur Conan Doyles bøker, og har mye til felles med ham; blant annet spiller han fiolin for å roe nervene og har særdeles godt utviklede deduktive evner.

## Eksterne lenker
* Mesterdetektiven Basil Mus  disneysiden.net
John Kenneth Galbraith

**John Kenneth Galbraith** (født 15. oktober 1908 i Ontario, Canada, død 29. april 2006) var en kanadisk-amerikansk økonom, forfatter og politisk debattant. Galbraith tjenestegjorde i administrasjonen til Roosevelt under den store depresjonen på 1930-tallet og var professor ved Harvard i perioden 1949&ndash;75. Galbraith var USAs ambassadør til India fra 1961&ndash;63. John Kenneth Galbraith er kjent som rådgiver for flere demokratiske presidenter i USA og dessuten flere presidentkandidater. Han var en viktig premissleverandør bak president Johnsons program om The Great Society.

Galbraith var en formidler av tankene til den norskættede amerikanske sosiologen Thorstein Veblen. Galbraith var først og fremst en debattant og samfunnsaktør, ikke en vitenskapsmann. Hans misjon var å anvende økonomisk teori på praktiske økonomisk-politiske problemstillinger, ikke skape ny teori. Galbraith skapte mange begreper som siden er gått inn i dagligtalen, som «konvensjonell visdom», og «offentlig fattigdom, privat rikdom».

Galbraith døde 29. april 2006 på et sykehus i Cambridge i Massachusetts.

Han er far til Peter Galbraith.

## Noen utgitte bøker
* *[[The Great Crash]]* (1955) analyserer og beskriver årsaken til aksjekrakket i 1929, som innledet Den store depresjonen.
* *[[Overflodssamfunnet]]* (*The Affluent Society*) (1958, norsk utgave 1970) beskriver med hjelp av eksempler forholdet mellom privat luksus og offentlige feilgrep. Dette var boka som gjorde Galbraith kjent for en større leserkrets. 
* *Usikkerhetens tidsalder* (1978) Bokutgaven av en populær TV-serie om økonomiens (ide-)historie, ISBN 82-09-01544-3
* *[[American Capitalism: The Concept of Countervailing Power]]* (1952) skildrer økonomien dominert av store selskaper og sterke organisasjoner.
* *[[The New Industrial State]]* (1967) analyserer de store selskapene. Boken presenterer også en teori om konvergens mellom kapitalisme og sosialisme, og lanserer begrepet «technostructure».

Galbraith ga ut sine memoarer, *A Life in Our Times*, i 1981.

## Se også
* John Maynard Keynes

## Referanser


## Eksterne lenker
* 
* 
* 
* 
*  Liste med publikasjoner av Galbraith  i biblioteksdatabasen BIBSYS
*   NRK.no: John Kenneth Galbraith er død
*   John Kenneth Galbraith er død – Dagens Næringsliv
Holly Valance

**Holly Rachel Vukadinovi&#263;**, kjent under artistnavnet **Holly Valance**, (født 11. mai 1983) er en australsk skuespillerinne og sangerinne. Hun er beslektet med den avdøde britiske komikeren Benny Hill &ndash; Hills søskenbarn var hennes bestefar. Hun ble utdannet på Star of the Sea College, en katolsk videregående skole i Melbourne.

## Karrière
Valances gjennombrudd kom da hun fikk rollen som «Felicity 'Flick' Scully» i TV-serien *[[Naboer (TV-serie)|Naboer]]*. Hennes første singel som musikkartist var *Kiss Kiss* (basert på den tyrkiske sangeren Tarkans hitsingle *Simarik*), som hun lanserte i 2002. Videoen til *Kiss Kiss* fikk mye oppmerksomhet fordi den ga intrykk av at hun danset naken, med nakenheten kun skjult av strategisk plassert belysning. Hennes debutalbum *[[Footprints]]* kom ut for salg mot slutten av det samme året.

*Kiss Kiss* debuterte på førsteplass både i Australia og Storbritannia. Hennes neste singel, *Down Boy*, havnet på andreplass i Storbritannia og tredjeplass i Australia, og debutalbumet hennes kom på niendeplass i Storbritannia og 16.-plass i Australia. 

Selv om et tredje album med singlene «Somebody Out There», «Ricochets», «Desire» og «Everything I Hate» var planlagt lansert, ble Valance sparket fra plateselskapet som en følge av rettslige problemer med hennes kjæreste/manager, samt at hennes andre album, *State of Mind*, hadde dårlige salgstall.

I 2004 gikk Valance tilbake til skuespilleryrket, denne gangen i USA, der hun oppttrådte i episoder av TV-serien **' og ''Entourage'', samt at hun i [[2005]] var med i en episode av **'. Hun har også medvirket i fem episoder av *[[Prison Break]]*.

## Listeplasseringer

## Referanser


## Eksterne lenker
* 
* 
* 
*
Jugoslavisk (sjakkåpning)

**Jugoslavisk sjakkåpning** har vi etter følgende åpningssekvens:

*1. e4 d6

Hvits førstetrekk er det aller vanligste av alle sjakkåpninger. Ifølge Chessgames.com forekommer en slik kongebondeåpning i ca. 47,9 %, dvs i 185.539 av 387.069 partier som (pr. april 2006) er lagt inn i deres database.

Svarts åpningssvar er derimot sjeldnere. 1. ... d6 forekommer bare i 3,2 %, dvs ca. 6000 partier. 

I de aller fleste tilfellene fører jugoslavisk åpning til Pircs forsvar.
Jack White

**Jack White** (født **John Anthony Gillis**; 1975) er kjent som vokalist, gitarist og frontfigur i rockbandet The White Stripes, og i kompisbandet The Raconteurs der han spiller med kamerat Brendan Benson.

The White Stripes kom ut med sitt kommersielle gjennombrudd i 2001, gikk ryktene om at White og makker Meg White var søsken, senere at de var gift. Duoen valgte å være taus om saken og selv om hjemmesiden til bandet hevdet at de ikke hadde vært gift, gikk et internettmagasin til bunns i saken og fant dokumenter som bekreftet at paret hadde vært gift i perioden 1997–1999.

I 2010 og 2023 ble White inkludert på musikkmagasinet Rolling Stones liste over de største gitaristene gjennom tidene.. Avisen *[[The New York Times]]* kalte White «the coolest, weirdest and savviest rockstar of our time» in 2012. 

White har bare opptrådt i Norge noen få ganger, sist på Øyafestivalen i 2024, «en av festivalens beste konserter», ifølge Dagsavisens anmelder Geir Rakvaag.

## Oppvekst
Jack White var den yngste av ti søsken og vokste opp i en lavere middelklasse-familie rundt bydelen Mexicantown i Detroit. Alle hans eldre brødre var musikere og spilte i band og musikken kom nærmest inn med morsmelken. I ungdomstiden brukte han all sin tid på musikk og han hevdes å ha vært en musikknerd med få venner. 

Han var innom flere band før han valgte å satse på The White Stripes i 1997.

## The Raconteurs
I 2006 startet Jack White og kameraten Brendan Benson bandet The Raconteurs sammen med to av medlemmene i The Greenhorns. Alle har bakgrunn fra Detroit. Benson og White har begge hatt stor kommersiell suksess og selv om The Greenhorns har gjort det godt, kan de ikke skilte med den samme graden av suksess. 

The Greenhorns var oppvarmingsband for The White Stripes på *Get Behind Me Satan*-turneen*.*

Den 4. juli 2006 laget The Raconteurs musikkvideo på Dikemark, litt utenfor Oslo. Videoen «hands» inneholdt blant annet trollmenn, en døveskole for piker, korttriks og trylleformler. Bandmeldemmene måtte under innspillingen prøve seg på tegnspråk. I videoen medvirket syv døve jenter og ca. 20 jenter hentet fra et modellbyrå samt et cheerleadinglag. Hovedrollen i videoen spilles av de syv døve jentene, som for øvrig var fra Oslo; de hørende jentene holdt seg i bakgrunnen, og lot som at de var døve ved å bruke noen få, lette tegn. The Raconteurs nevnte i et intervju at de ble imponert av de døve jentene, at de hadde en innsikt som bandet ikke ante at de hadde.

De medvirkende døve jentene har senere i intervju fortalt at de merket seg at mange synes det var vanskelig å tro at de kunne kjenne musikken selv om de ikke kunne høre den. 

Musikkvideoen ble positivt mottatt. Videoen er regissert av den amerikanske regissøren Ramon Bloomberg og produsert av norske Alex Herron.

## Referanser

## Eksterne lenker
* 
* 
* 
*
Olav Snortheim

**Olav Snortheim** (født 9. april 1911, død 2. februar 1988) var en norsk folkemusiker. Snortheim vokste opp i Vestre Slidre, men bodde store deler av sitt liv på Harpefoss.

Snortheim behersket en rekke instrumenter: langeleik, munnharpe, bukkehorn, lur, seljefløyte og andre fløyter. Han var også kåsør, dirigent og sanger. Snortheim revolusjonerte langeleiksspillet ved at han innførte en ekstra streng på instrumentet for halvnoter.

Hans sønn, Ola Snortheim, var en svært anerkjent trommeslager og musiker på 1980/90-tallet.

## Kilder
* The foremost langeleik player in late 1900s (På norsk og engelsk) Talik.no
Gambling 34

**Gambling 34** er en seilbåt som ble tegnet av en av Norges mest kjente båtkonstruktører, Jan Herman Linge, i 1972.
De fleste av de ca. 50 båtene ble bygget på 70-tallet.

Linge tegnet også andre båter, blant annet: Yngling og Soling.

## Historie
Linge tegnet denne båten til den nye IOR 3/4 Tonns regattaklassen som ikke fantes på dette tidspunktet. Han «gamblet» og fikk terningkast seks (se seilmerket)! Gambling 34 var en rask båt i regattaene på 70-tallet. De fleste båtene ble levert som selvbyggersett med ferdig skrog og dekk. Den aller første båten laget Linge til seg selv med navnet «Gambling». Den ble utstilt på båtmessen i London tidlig på 70-tallet, men fikk dessverre ikke den ønskete suksessen. De fleste båter ble solgt og befinner seg fortsatt i Norge.
De første båtene ble laget av båtbygger Anders Martinius Gjeruldsen på Fevik med produksjonsnumre KMV 1 til 13.
Den siste båten ble laget på 80-tallet. Produksjonen av Gamblingen sluttet fordi den ikke kunne konkurrere prismessig med de svenske seilbåtene.


Fil:Gambling34.jpg|Bilde av Gambling 34 – Ling
Fil:Gambling 34 Platlenser.jpg|NOR 1012 Platlenser under full seilføring


## Eksterne lenker
* Gambling 34 interessegruppe
* Oversikt over Gambling 34 eiere (kan redigeres)
Mushtaq Ahmed Chishti

**Mushtaq Ahmed Chishti** (1943–2002) var en norsk imam. Han kom til Norge i 1981 og ble ansatt som imam i Norges største muslimske menighet, Central Jamaat-e Ahl-e Sunnat. I hans 10 år som imam jobbet han med å samle inn penger til å bygge menighetens moské i Urtegata 11.

Chishti skrev flere bøker. I boka «Islami zindgi» (Islamsk levemåte) har han skrevet om det å leve som muslim i et ikke-islamsk land. Chisti grunnla en skole i Pakistan.

## Eksterne lenker
* aftenposten.no: Artikkel om menighetens historie
Bourbon (whiskey)

**Bourbon** er amerikansk whiskey laget av mais som hovedingrediens. Bourbon er et begrep som er beskyttet i amerikansk lovgivning, og det er et krav at all produksjon av bourbon whiskey må skje i USA. Det er lovbestemt at bourbon må inneholde minst 51 % mais, og at den må lagres på tønner laget av amerikansk kviteik. Tønnene skal være svidde på innsiden og kan bare benyttes én gang.

## Kjente bourbon-merker
Den mest solgte bourbon siden 1970 er Jim Beam White, en fire år gammel bourbon produsert av Jim Beam Distillery i Clermont i Kentucky. Den har en alkoholstyrke på 43 %. Andre kjente merker av bourbon er Old Crow, Evan Williams, Knob Creek, Eagle Rare, Old Fitzgerald, Buffalo Trace og Old Grand Dad. Det finnes i alt flere hundre forskjellige merker av bourbon i USA.

## Referanser




## Kilder
* F. Paul Paculi: *American still life: The Jim Beam Story and the Making of the World s No. 1 Bourbon*

## Eksterne lenker
*
Facialisparese

**Facialisparese** er en forholdsvis vanlig sykdomstegn eller sykdom som innbefatter lammelse av de strukturer som innerveres av nervus facialis (ansiktsnerven). Ansiktsnervens forløp er langt og mangslungent, hvilket fører til at facialisparese kan hga en rekke forskjellige årsaker.

Den vanligste årsaken er Bells parese, en idiopatisk sykdom, hvor diagnosen stilles ved utelukkelse av andre sykdommer. Den behandles med injeksjoner av Botox.

En presis anamnese og klinisk undersøkelse er viktig når man skal avklare årsaksforholdene.

Ved den kliniske undersøkelsen er det viktig å avklare om det foreligger kun en delvis lammelse (parese) eller en fullstendig lammelse (paralyse).
Ikke overraskende er en fullstendig lammelse betydelig mer alvorlig, og kan påkreve umiddelbar  behandling. Ved den kliniske undersøkelse er det også viktig å avklare om muskulaturen i pannen også er involvert. Dette kan vanligvis avklares ved å undersøke om pasienten er i stand til å løfte øyebrynet. Denne problemstillingen er viktig, i det dette bidrar til å avklare om lesjonen er lokalisert i nervus facialis' øvre motonevron- eller nedre motonevron-komponent.

Relevante tillegsundersøkelser vil kunne være audiogram, nerveledningsundersøkelse, computertomografi (CT) eller magnetisk resonans tomografi (MR).

## Årsaker
### Bells parese
Bells parese er en idiopatisk tilstand, som ved definisjonsmessig er en ekslusjonsdiagnose, men som allikevel er den vanligste årsaken (>80%) til facialisparese.

Noen faktorer som vanligvis utelukker Bells parese:
# Gjentagne episoder med parese
# Langsomt progredierende parese (Bells parese oppstår plutselig)
# Twitching
# Assosierte symptomer (enten fra cochlea eller nevrologiske)
# Ingen tilbakegang av symptomer (Bells parese er vanligvis forbigående og kortvarig)

Bells parese antas i flere nylige studier å ha sitt opphav i infeksjon med herpes-virus. Andre etiologier som er blitt foreslått er karsykdom i det indre øret. Ved enkelte klinikker behandler man denne tilstanden med antivirale midler eller steroider.

### Traume
Traumer, spesielt frakturer (bruddforandringer) i tinningbenet kan også forårsake facialisparese.
### Svulster
En svulst som trykker på nervus facialis i dens forløp kan gi facialisparese. Hyppigst kan dette dreie seg om acusticus-nevrinomer,  medfødt cholesteatom, hemangiom, svulster i spyttkjertelen eller metastaser.

## Referanser
Alte Oper

**Alte Oper** er en operabygning i Frankfurt am Main, som idag brukes som konserthus. Den ligger ved Operaplassen.

## Historie

Bygningen ble ferdigstilt i 1880, og var tegnet av arkitekten Richard Lucae og finansiert av Frankfurts borgerskap. Blant gjestene ved åpningen var keiser Vilhelm I, som sa at «dette kunne jeg ikke tillate meg i Berlin».

Bygningen var planlagt å koste to millioner mark, men beløpet endte på det tidobbelte. Bygningen ble delvis sett som en demonstrasjon mot den prøyssiske annekteringen av byrepublikken, som patrisierfamiliene i Frankfurt aldri hadde avfunnet seg med. Fra diskusjonen om bygningen stammer også ordtaket om at Frankfurt har råd til å kjøre firspent.

Tallrike uroppførelser fant sted i operahuset, blant annet Carl Orffs *[[Carmina Burana]]* i 1937.

I 1944 ble bygningen nesten fullstendig ødelagt av alliert bombing, og magistraten ønsket å rive ruinen og oppføre en moderne bygning. Den hessiske næringsministeren og senere overborgermesteren Rudi Arndt fikk sitt tilnavn «Dynamitt-Rudi» da han foreslo å sprenge ruinen «med litt dynamitt» i 1965. Senere hevdet han å aldri ha ment forslaget alvorlig.

Et borgerinitiativ engasjerte seg for gjenoppbyggelse fra 1953. 28. august 1981 ble bygningen gjeninnviet etter en meget lang gjenoppbyggelsesprosess som kostet 160 millioner mark. Ved gjeninnvielsen ble Gustav Mahlers 8. symfoni oppført.

Ettersom Frankfurt-operaen fra 1951 hadde flyttet til en annen bygning, Schauspielhaus, har Alte Oper ikke blitt brukt for operaoppførelser, men for konserter.

Den store salen har plass til 2&nbsp;500 tilhørere. Bygningen omfatter også Mozart-salen med plass til 700 tilhørere, samt en rekke mindre saler.


Fil:Alteoper-ffm002.jpg|Alte Oper i Frankfurt am Main
Fil:Frankfurt am Main - Alte Oper.jpg|Alte Oper i Frankfurt am Main
Fil:Alte Oper SvG.jpg|Alte Oper under operaballet 2005


## Se også
* Frankfurter Opernball
* Sportpresseball

## Referanser


## Eksterne lenker
*
Slaget ved Vouillé

**Slaget ved Voillé** eller **Campus Vogladensis** ble utkjempet i de nordlige grenseområdene til det vestgotiske territoriet, på et lite sted nær Poitiers, Gallia, våren 507 mellom frankerne ledet av Klodvig og vestgoterne til Alarik II, erobreren av Hispania.

## Slaget
Klodvigs frankiske hær ble sinket av den regnsvulmete elven Vienne, likevel greide frankerne å komme på vestgoterne sør for Vouillé. Med sine bueskyttere og missiler stasjonert i bakenden av hæren, sendte Klodvig resten av hæren framover i angrep for å komme i direkte nærkamp med vestgoterne. I løpet av denne kampen ble Alarik drept, etter signende av Klodvig selv, og da vestgoterne oppdaget at deres leder var død, brøt de sammen og flyktet.

## Etterspill
Etter Klodvigs suksess i dette kampen utnevnte den bysantinske keiser Anastasios I ham til æreskonsul og patrisier (ikke konge). Slaget tvang vestgoterne til å trekke seg tilbake til Septimania, en liten stripe av land langs middelhavskysten av det som dagens sørlige Frankrike, som de fortsatte holde kontrollen over. Mens suksessen ved Vouillé gjorde det mulig for frankerne å ta kontrollen over den sørvestlige delen av Frankrike og erobre Toulouse, som ble gjort til et frankisk kjerneområde og hvor de frankiske kongene også bodde. Alariks illegitime sønn Gesalek forsøkte å organisere et motangrep på Narbonne, men han ble avsatt og til sist drept da Narbonne ble erobret av styrker fra Burgund, allierte av frankerne. De holdt Narbonne fram til 

Frankiske Aquitania, som tidligere var forbundet med hispanisk-romerske handelsruter og territorier, ble en isolert utpost, sett ut fra mangelen på handel på 600- og 700-tallet.

## Referanser


## Litteratur
* Bachrach, Bernard S. (1972): *Merovingian Military Organization, 481-751*, University of Minnesota Press.
* Frassetto, Michael, red. (2003): *Encyclopedia of Barbarian Europe: Society in Transformation*, ABC-CLIO.
* Ewig, Eugen (1993): *Die Merowinger und das Frankenreich*, Stuttgart: Kohlhammer W., GmbH.
* Mathisen, Ralph W.; Shanzer, Danuta, red. (2012): *The Battle of Vouillé, 507 CE: Where France Began*, Walter de Gruyter Inc.

## Eksterne lenker
* «The Battle of Vouillé», *Les Amis De Saint Avit-Sénieur*
Flekkerøy Idrettslag

**Flekkerøy Idrettslag**, bedre kjent som **Fløy**, holder til på Flekkerøya i Kristiansand. A-laget spilte i 2021-sesongen i avdeling 2 i 2. divisjon. Laget trenes av Steinar Skeie, mens Fredrik Skaar Manneråk er assistenttrener.

Fløy har også egen håndball- og skigruppe.

I 2019 vant Fløy **Norsk Tipping-ligaen avdelinge 3** (3. divisjon) og rykket opp. I sesongen 2021 spilte klubben i '''PostNord-ligaen avd 2'''.

## Tabellen

## Historiske plaseringer i serien

Grønt markerer opprykk, mens rødt er nedrykk.

## Referanser


## Eksterne lenker
* 
* 
*
Mexicos flagg

**Mexicos nasjonalflagg** er delt inn i tre vertikale områder. Fargene, fra venstre mot høyre, er grønn, hvit og rød. I midten av den hvite stripen er riksvåpenet. Betydningen av de tre fargene har endret seg opp gjennom årene, men de ble tatt i bruk av Mexico etter frigjøringen fra Spania. Det nåværende flagget ble offisielt i 1968, men den samme utformingen av flagget har vært i bruk helt siden 1821. Den gjeldende loven om nasjonalsymboler som regulerer bruken av nasjonalflagget har vært på plass siden 1984.

Opp gjennom historien har flagget blitt endret åtte ganger, da utformingen av riksvåpenet og forholdet mellom flaggets lengde og bredde har blitt modifisert. Riksvåpenet har allikevel hele tida inneholdt de samme elementene: en ørn på toppen av en kaktus som holder en slange med klørne. Kaktusen befinner seg på en stein som stikker opp av en innsjø. Dette bildet stammer fra en aztekisk legende som forteller at gudene ba dem bygge en by hvor de så en ørn spise en slange på en kaktus. Denne byen er nå hovedstaden Mexico by. Det nåværende nasjonalflagget, som kalles «Det fjerde nasjonalflagget», brukes også på skip som er registrert i Mexico.

## Fargenes betydning
Fargene stammer opprinnelig fra banneret til De tre garantistenes armé, som varte fra 1821 til 1823. Fargene hadde da de følgende betydningene:
*Grønn: *Independencia* (uavhengighet fra Spania)
*Hvit: *Religión* (religion, den romersk-katolske troen)
*Rød: *Unión* (union mellom europeere og amerikanere)

Men fargenes betydning ble endret som følge av Benito Juárez' sekularisering av landet. De nye betydningene av fargene er:
*Grønn: Håp
*Hvit: Enhet
*Rød: Heltenes blod

Siden Artikkel 3 i flaggloven ikke gir fargene noen offisiell symbolisme, kan de også gis andre betydninger.

## Banderas monumentales
I 1999 startet president Ernesto Zedillo et program for å reise gigantiske flagg rundt om i landet. *Las banderas monumentales* (de monumentale flaggene) ble plassert på flere steder som har stor betydning for landet. Flaggene skulle måle 14,3 ganger 25 meter, og flaggstanga er rundt 50 meter høy. Det kanskje mest kjente bandera monumental befinner seg ved Plaza de la Constitución i Mexico by.

Det største bandera monumental er plassert på Mirador del Obispo i Monterrey. Selve flagget måler 50 ganger 28,6 meter og veier 230 kilogram. Flaggstanga er 100,6 meter høy og veier 120 tonn. Dette er fire ganger større enn de fleste andre banderas monumentales.

## Referanser
Yû Watase

**Yû Watase** (渡瀬悠宇), født 5. mars 1970 i Osaka, Japan) er forfatter og tegner. Hun er kjent for å tegne vakre menn og derfor er ansett som en bishonenartist.

## Noen av hennes verker

* Fushigi Yûgi (18 album)
* Fushigi Yûgi Genbu Kaiden (foreløpig 4 album)
* Shishunki Miman Okotowari (3 album)
* Ayashi no Ceres/ (14 album)
* Imadoki! (5 album)
* Alice 19th (7 album)
* Zettai Kareshi/Absolute Boyfriend (6 album)

## Referanser


## Eksterne lenker
* 
* 
* «Random Play with Yuu Watase» - Et intervju med mangaforfatter Yû Watase.
* Videoklipp av Yû Watase som tegner Tamahome fra Fushigi Yûgi.
Fyrstedagen i Frankfurt

**Fyrstedagen i Frankfurt** (ty. *Frankfurter Fürstentag*) var en forsamling av tyske fyrster som møttes mellom 17. august og 1. september 1863 for å vedta en reform av den tyske forbundsforfatningen.

Det innledende møtet fant sted 16. august i Palais Thurn und Taxis i byrepublikken Frankfurt am Main på invitasjon fra den østerrikske keiseren.

Fyrstene diskuterte Preussens hegemonibestrebelser og en fremtidig reform av Det tyske forbund og dets forfatning.

Otto von Bismarck rådet den prøyssiske kongen Vilhelm I til å utebli fra fyrstedagen, og dermed motvirke et resultat til gunst for Østerrike. De mindre statene ville ikke binde seg uten at stormakten Preussen hadde tatt stilling til spørsmålene. Forhandlingene måtte derfor avsluttes uten at spesielle resultater ble oppnådd.

## Referanser
Alberto Granado

**Alberto Granado** (født 8. august 1922 i Córdoba i Argentina, død 5. mars 2011 i Havanna på Cuba) var reisekameraten til Che Guevara på en motorsykkeltur gjennom store deler av Sør-Amerika i 1951. Granado ble i 1960 invitert til Cuba av Che Guevara for å være med på oppbyggingen av helsevesenet. Granado grunnla Santiago medisinske skole i Santiago de Cuba. 

Ved innspillingen i 2004 av *[[Motorsykkeldagbøkene]]* som omhandlet hans og Che Guevaras reise i 1951, deltok den 82-årige Alberto Granado som filmens konsulent. I filmen ble Granados rolle spilt av Rodrigo de la Serna. Che Guevaras rolle ble spilt av den meksikanske skuespilleren Gael García Bernal.
 
## Referanser

## Litteratur
* The Motorcycle Diaries (ISBN 1-84413-426-1)
* Travelling with Che Guevara: The Making of a Revolutionary (ISBN 1-84413-426-1)

## Eksterne lenker
* 
* 
*  Bilde og intervju med Alberto
*  Intervju med Alberto i anledning filmen ''Motorsykkeldagbøkene''
Otto Frank

**Otto Heinrich Frank** (1889*–*1980) var en tysk offiser og forretningsmann med jødisk bakgrunn som ble mest kjent som far til Anne Frank. Han var den eneste i familien som overlevde andre verdenskrig og konsentrasjonleirene.

## Biografi
Han ble født i en tysk jødisk bankierfamilie i Frankfurt og tjenestegjorde i den tyske hær på Vestfronten under første verdenskrig, hvor han oppnådde graden løytnant og mottok Jernkorset. 

I 1925 giftet han seg med Edith Holländer, datter av Abraham Holländer, en prominent forretningsmann fra Aachen. De fikk døtrene Margot Frank (født 1926) og Anne Frank (født 1929). 

Etter nasjonalsosialistenes maktovertagelse flyttet han med sin familie til Amsterdam, hvor de under annen verdenskrig holdt seg skjult i Prinsengracht 263. Om morgenen 4. august 1944 stormet politiet bygningen etter å ha fått et anonymt tips. Otto Frank ble sendt i konsentrasjonsleirene Westerbork og Auschwitz. Hans kone sultet ihjel i Auschwitz, og hans døtre havnet i Bergen-Belsen, hvor de døde av tyfus. Da dødsmarsjene startet, var han så nedbrutt at han ikke var i stand til å forlate sykebrakken han var innlagt på. Han var fremdeles i Auschwitz da leiren ble frigjort av sovjeterne, og overlevde dermed holocaust.

Som familiens eneste overlevende oppdaget han at Anne hadde skrevet en dagbok samt andre tekster, som var blitt reddet av Miep Gies. Han lot først være å lese den, men etter å ha transkribert den bestemte han seg for å få den utgitt. Denne utgivelsen var basert på flere versjoner og tekster av Anne Frank, men han redigerte teksten på steder der han mente den ble for privat. Særlig de delene av boka som omhandlet pubertet, seksualitet og Annes dårlige forhold til moren.

I 1953 giftet han seg med en tidligere nabo, Elfriede Geiringer-Markovits, og slo seg ned i Basel i Sveits, hvor han brukte resten av sitt liv på å fremme datterens minne og budskap.

## Referanser


## Litteratur
* Carol Ann Lee: *The hidden life of Otto Frank.* William Morrow, 2003. ISBN 0-06-052083-3
Rhein-Main-området

**Rhein-Main-området** (eller **Frankfurt/Rhein-Main**, tysk: **Rhein-Main-Gebiet**) er et metropolområde hovedsakelig i den sydlige delen av den tyske delstaten Hessen, men også i Rheinland-Pfalz og den nordvestligste delen av den bayerske Franken-regionen. Selv om området betegnes som polysentrisk, utgjør den internasjonale metropolen Frankfurt am Main det klare midtpunktet. Etter Rhein-Ruhr-området er det Tysklands nest største metropolområde, og har en befolkning på vel over 5,5 millioner mennesker. Den er en av de mest velstående regioner i Europa.

Ved siden av Frankfurt inkluderer området byene Wiesbaden, Mainz, Rüsselsheim am Main, Bad Homburg, Darmstadt, Offenbach am Main, Hanau, Aschaffenburg og Giessen, i noen sammenhenger også Marburg og Wetzlar.


FFM HBF Frankfurt.jpg|Frankfurt am Main er den viktigste byen i Rhein-Main-området
Assmannshausen Hoellenberg.jpg|Rheingau med vinmarker
Mainz altstadt.jpg|Gamlebyen i Mainz
Aschaffenburg Schloss Johannisburg.jpg|Schloss Johannisburg i Aschaffenburg
Kurhaus Wiesbaden Portikus.jpg|Das Kurhaus i Wiesbaden


## Referanser